Publication: Magyar Közlöny
Issue: MK-2004-124 (Year: 2004, Number: 124)
Era: 2004-2010
Section: 2003. évi CXXVII. törvény módosításáról*
Paragraph Index: 11

(7) bekezdése helyébe a következõ rendelkezés lép: „(7) Az üzlethelyiség raktárában, továbbá – a vendéglátó-ipari üzlet és a kereskedelmi szálláshely kivételével – az üzlethelyiség eladóterében az alkoholterméket kizárólag bontatlan, zárjeggyel ellátott palackban, a bort bontatlan palackban, a szõlõbort továbbá bontatlan, hivatalos zárral ellátott kannában is lehet tárolni, értékesíteni. A vendéglátó-ipari üzlet és a kereskedelmi szálláshely üzlethelyisége eladóterének kiszolgálásra szolgáló részében az 1 liter alatti kiszerelésû alkoholtermékbõl és borból választékonként legfeljebb öt-öt, az 1 literes vagy annál nagyobb kiszerelésû alkoholtermékbõl és borból választékonként legfeljebb egy-egy bontott palackot, kannát lehet tartani. A kannás kiszerelésû szõlõbor kimérése az eladótér kiszolgálásra szolgáló részében az e célra kialakított (használt) kimérõ edénybõl (eszközbõl) vagy közvetlenül a kannából, 25 litert meghaladó edényzetbõl történõ kimérése esetén italadagoló szerkezeten keresztül vagy a vámhatóság által engedélyezett átfolyásmérõvel ellátott szerkezet útján történhet.”

Source: https://magyarkozlony.hu/hivatalos-lapok/5dd9f60a5afe6d48b54d0fc75ccdf2bf02f4be11/dokumentumok/7a7ab0a21450660f040f68a59ea894951c998292/letoltes